text: Kaserner: Han vil ikke stemme for
  11 marts 2013 kl. 13.06
  Benny Engelbrecht vil stemme imod beslutningen om at nedlægge Sønderborg Kaserne. Det har han meddelt Socialdemokraternes gruppeformand.
  Det var ikke en kærkommen nyhed Benny Engelbrecht i dag modtog, da det blev besluttet, at Sønderborg Kaserne skal lukkes, skriver DR SYD.
  
  Skuffet
  Benny Engelbrecht har derfor meddelt sin gruppeformand, Henrik Sass Larsen, at han ikke kan stemme for beslutningen.
  - Jeg har meddelt min gruppeformand, at jeg ikke personligt vil kunne stemme for den her beslutning, hvis den skulle komme til afstemning i folketingssalen. Men det ændrer ikke på, at der et flertal, og det er jeg selvfølgelig skuffet over.
  Benny Engelbrecht forklarer, at han er skuffet over, at man tidligere havde dødsdømt Varde Kaserne, men nu i stedet vælger, at det er Sønderborg, der lukkes.
  
  Superirriterende
  - Jeg synes, det er en superirriterende konklusion, der er kommet i dag. Jeg er meget skuffet over, at udfaldet er som det er. Det er et svigt af Sønderborg, der vil miste arbejdspladser på det her, sioger han til DR SYD.
  Det blev i dag besluttet at Haderslev Kaserne overlever, i mens Sergentskolen fra Sønderborg flytter til Varde.
  